text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
الشعبية مهووسة بالـAnti-Hero، احنا في ثقافتنا دلوقتي بقينا بنحب "بابلو إسكوبار" والـ"جوكر" و"دون " و"عيسى الوزّان" في "العتاولة". "ترامب" بقى عندك شخص ساحر وعنده "كاريزما" وغير أخلاقي، "ترامب" عنده قدرة عالية على التواصل، وعنده قدرة إنه يبقى مضحك، ويدمر القواعد القديمة ويخلق قواعد جديدة، ويمشي ويسيب الفوضى وراه، "ترامب... | Statement | Masri | 240 |
زي شرير السينما، اللي ما بيخافش، اللي بيقول الكلام اللي الناس خايفة تقوله، "ترامب"، يا عزيزي، ما طبقش على كل الأفلام، وقرر يقلدها، وإنما كشخص عملي شاف مَثَل واقعي ملهم أكتر، "أنا مش هأظهر كممثل، إنما كمصارع." عزيزي، خلّيني آخدك من إيدك، بقالك كتير ما بتتاخدش من إيدك، لسنة 1998، | Statement | Khaleeji | 206 |
لمّا بيقرر المصارع السابق "جيسي فينتورا" واللي "ترامب" كان استضاف الـ"ماتشات" بتاعته في " بلازا"، إنه هيرشح نفسه كحاكم لولاية "مينيسوتا"، راجل ما عندهوش أي خبرة سياسية ولا حكومية، وكمان، داخل مستقل ضد مرشحين الحزب الديمُقراطي والجمهوري، والكل بيتفاجئوا من أول مناظرة ليه إنه بيخش يهين خصومه بكلام غريب على | Statement | Masri | 220 |
السياسيين، كلام ممكن تشوفه غبي، إلا إنه بيجذب الناخبين، لأنه بيحسس الناخبين إن الراجل دا صريح، الراجل دا مش مكسوف، بيقول اللي هما بيفكروا فيه، بس خايفين يقولوه. وفي كل مرة، يا عزيزي، "فينتورا" كان بيقابل فيها الصحفيين، كان بيشتمهم، فبيضمن دعاية مجانية، وبيضمن إن مكانه كـAnti-Hero يبقى مُعزّز. المفاجأة | Statement | Masri | 224 |
بتحصل لمّا بيفوز "فينتورا" كحاكم لـ"مينيسوتا"، "ترامب" بيقوم مسافرله فورًا، مش عشان يهنيه، أو يتناقش معاه في Business، ولكن عشان يفهم منه، الراجل دا عملها ازاي، إيه الخطط الدعاية اللي هو استخدمها، الخطط اللي "ترامب" هيطبقها بعد كدا بالمللي، مش على Scale مدينة أو ولاية، ولكن على "أمريكا" كاملةً. وعلى | Statement | Masri | 217 |
أد ما تفسير الـAnti-Hero كان ممكن يبقى سبب كفاية لتفسير ازاي "ترامب" وصل للحُكم، لكن الحاجة اللي مهم نفسرها فعلًا ازاي أجندة "ترامب" كانت مختلفة عن كل حاجة، حتى عن الحزب الجمهوري نفسه اللي رشحه. هنا، محتاجين ندخل جوا خطاب "دونالد ترامب" ونشوف. الحزب الجمهوري طول عمره محافظ، مش متطرف، | Statement | Masri | 210 |
بيشجع التجارة الحرة بين الدول، كله يتاجر مع كله، ما فيش حدود، والجمارك قليلة، الغريب بقى إن "ترامب" برغم إنه مرشح الحزب الجمهوري، إلا إنه كان ضد دا، "ترامب" مثلًا عايز يرفع الجمارك على العربيات الصيني. بنروح مثلًا لموضوع تاني، موضوع زي الهجرة، مسألة الهجرة موجودة على أجندة الحزب الجمهوري | Statement | Masri | 209 |
لسنين طويلة، ولكن الحزب مستحيل يطلّع سلسلة الاتهامات العنصرية اللي بتوصف المسلمين بإنهم إرهابيين، واللاتينيين بإنهم مجرمين ومغتصبين، زي ما "ترامب" قال في واحد من أشهر خطاباته، الحزب، مهما عمل، لا يمكن يبقى بالوقاحة دي تجاه الأقليات، وتجاه القضايا النسائية، ممكن الحزب ينظم الهجرة، يضيّقها شوية، لكنه مش هيفكر أبدًا | Statement | Masri | 236 |
إنه يقفل الحدود بجدار عازل يفصل بين "أمريكا" و"المكسيك"، الجمهوريين والديمُقراطيين هما اللي أسسوا نظام عالمي جديد، بعد نهاية الحرب الباردة وسقوط السوفييت، عالم عنوانه "التجارة بحرّية" في عالم، "أمريكا" هي القائد الوحيد فيه. ولكن، يا عزيزي، خطاب "ترامب" معاكس لكل دا، وبيحول بخطابه البوصلة ضد النظام اللي أسسته "أمريكا"، | Statement | Iraqi | 235 |
بيقولّهم: "لأ، احنا ما احناش قادة، احنا مش هنروح ندافع عن ناس ما بتدفعلناش، ما لناش دعوة بسياسات الدول التانية، مصلحة أولًا، احنا مش عايزين ننشر ديمُقراطية بالسلم ولا بالقوة، مالنا احنا بالدفاع عن في حلف الـ دا؟! ما يولعوا! ما كل دولة تتحمل أعباء الدفاع عن نفسها، واللي عايز | Question | Khaleeji | 201 |
تحميه، يدفع! كمان، احنا هننحسب من كل اتفاقيات التجارة الحرة اللي عملناها، واتفاقيات المناخ دي بتجيب الفقر في الغلاف الجوي! مش عايزينها! وكمان، هنلغي الاتفاق النووي الإيراني اللي عمله !" باختصار، دا لم يكن خطاب مُوجّه لأعدائه فقط، لكن كمان، دا كان ضد حلفائه، الناس اللي معاه في الخناقة، اللي | Statement | Iraqi | 205 |
هو الحزب الجمهوري! "طب، ثانية واحدة يا ! ازاي ملايين الأمريكان اللي انت قُلت إن هما تقريبًا 74 مليون أمريكي، يقفوا مع الكلام الجديد الساذج داهو؟! ازاي ننتقد في الأقليات؟! ازاي نهمش في المرأة؟! ازاي نتحدى حتى حلفاءنا، اللي هما ، اللي حاربوا معانا، وساعدونا إن احنا نهزم ونهزم ؟! | Question | Masri | 210 |
الله يرحمك يا يا ، كنت موحدنا، وجه الراجل دا فرّقنا! وفي الآخر، الأمريكان ينتخبوه؟!" - عزيزي المشاهد الجميل، احنا مش قُلنا نتريث؟ - حاضر. النبرة اللي بيتكلم بيها "ترامب" دي لم تكن نبرة جديدة على الأمريكان، وإنما هي رجوع لخلاف وسؤال قديم جدًا، قديم قِدَم الآباء المؤسسين نفسهم، اللي | Question | Masri | 212 |
وهما بيحطوا الدستور الأمريكي سنة 1787، ظهر قُدّامهم سؤال، حاولوا يجاوبوا عليه بحلول وَسَط، عشان يتجنبوا حدوث الحرب الأهلية اللي حصلت بالفعل بعد أقل من 75 سنة من التأسيس، زي ما شُفنا، السؤال هو، يا عزيزي، "احنا، كأمريكان، مين بالظبط؟ Who Are We؟" هل "أمريكا" دي مجموعة من المهاجرين البيض | Question | Khaleeji | 211 |
الأوائل البروتستانتيين؟ ولّا "أمريكا" دي مكان بتدوب فيه كل الأعراق، وبيتحضن وبيجمّع الثقافات المختلفة؟ "ترامب" لمّا أعلن عن ترشحه للرئاسة في لحظة عناد تاريخي، خلّى السؤال دا يرجع على السطح من تاني، اللحظة دي، "أمريكا" البيضا بتنكر فيها التغيرات الثقافية والاجتماعية وكمان، بتنكر تركيبة السكان جواها، اللي هي الديموغرافية... | Question | Masri | 237 |
50 سنة، هاجر لـ"أمريكا" أكتر من 60 مليون، من "أمريكا الوسطى" لـ"آسيا"، وعلى حسب بيانات مركز "بيو"، فنسبة البيض البروتستانت سنة 2007، كانت 51% من الشعب الأمريكي، سنة بقى 2023، يا عزيزي، النسبة دي هتقل، هتنزل لـ40%، مع وصول "أوباما" للحُكم سنة 2008 كأول رئيس أمريكي أسود، دا، يا عزيزي، | Statement | Masri | 214 |
بروِز الانحدار الجديد اللي حصل، للسيطرة التاريخية اللي كان بيملكها البروتستانت البيض على مقعد رئيس "الولايات المتحدة الأمريكية"، أول مرة نشوف حد بألوان مختلفة ممشّيها! دي المرة الوحيدة اللي وصل فيها رئيس كاثوليكي للحُكم، مش بروتستانتي، كانت "كينيدي"، دي المرة الوحيدة. وانت عارف اللي حصلّه كويس، بعدها! ما كمّلش مدته، | Statement | Masri | 224 |
واتعرّض للاغتيال! علماء الديموغرافيا بيتوقعوا إن في 2030، الهجرة من "أمريكا اللاتينية" و"آسيا" و"أفريقيا" و"الشرق الأوسط"، هتتفوق على عدد المواليد الجُدد، وإن عدد البيض على سنة 2045 هيكون قَلّ، ومش هيشكلوا أغلبية. خُد بالك، يا عزيزي، إن هما Already أقلية في الـ"أوسكار" و"نتفليكس"، مش هيبقى البلد كمان! خلّيني أقولّك، يا | Statement | Masri | 235 |
عزيزي، على مفارقة مضحكة، بمعايير المسيحيين الإنجيليين المتشددين دينيًا، "ترامب" ليس شخص متدين، "ترامب"، يا عزيزي، اتجوز وطلّق أكتر من 3 مرات، دا غير إن عنده علاقات خارج إطار الزواج، وعلاقات متعددة، دا غير طبعًا الأنشطة الاقتصادية بتاعته في الـ"بارات" وصالات القمار، ومرفوع عليه قضايا تحرش جنسي، شرطة "نيويورك" عندها | Statement | Iraqi | 234 |
Floder كامل باسمه! إلا إن، مع ذلك، أول ما "دونالد ترامب" نشر خطابه، كان المسيحيين المتدينين دُول هما قاعدته الأكبر، لأن شافوا فيه منفعة متبادلة. القس المشهور "جيري فالويل جونيور" شجّع أتباعه إن هما ينتخبوا "دونالد ترامب"، "احنا محتاجين واحد صايع ومحنك زي ! هو دا اللي هيجيبهم الأرض! هو | Statement | Iraqi | 202 |
دا اللي هيجيب Their Asses to The Ground!" "معلش بس يا ، أنا حاسس إن خطابك دا خطاب ساذج! انت بتحاول توصّل بالمحسوس كدا إن دا اتشهر ونجح لأنه شخص عنصري، وعايز المواطن الأمريكي المسيحي الأبيض يتفوق على بقية الأعراق." خلّيني، يا عزيزي، أقولّك إن الموضوع ليس بهذه البساطة، صحيح | Statement | Iraqi | 187 |
إن خطاب "ترامب" بيقول إن هو عنصري، لكن مش شرط إن العنصرية دي تبقى بالإيمان، ولكن بالاختيار. على حسب "محمد المنشاوي"... "الله يا ! المُصحَف المُرتَّل! يا عزيزي، أنا بأتكلم على الكاتب "محمد المنشاوي"، مش "محمد صدّيق المنشاوي" القارئ المعروف. في كتابه، "ترامب" أولًا" بيقول "المنشاوي" إن "ترامب" لو كان | Statement | Masri | 212 |
عنصري بالإيمان، فلا يمكن كان يحقق رحلة صعوده في الـBusiness، الرحلة اللي أنا حكيتلك عنها، اللي طلعت من قلب "نيويورك"، لأن كان فيها تنوع عرقي كبير لا يُمكن يشتغل معاه لو كان عنصري. كمان، "ترامب" صعب إنه يتحول لنجم تليفزيوني، لو كان "ترامب" معروف عنه العنصرية، تخيل، يا عزيزي، رجُل | Statement | Khaleeji | 200 |
عنصري في مجال Business الترفيه! عنصرية في مجال الـBusiness والترفيه، ما تعدّيش! تجيب "كنسلة"! لكن في مجال السياسة، وبالأخص، السياسة الحديثة دي، دا عِزّه، الصنف دا مطلوب في السوق جدًا دلوقتي! السياسة لعبة مختلفة. الفكرة هنا، إن "ترامب" كرجُل أعمال براجماتي بيحاول يعمل صفقة، بيقرر إنه لازم يفرّق نفسه عن | Statement | Iraqi | 213 |
باقي المرشحين، ويقرر إنه يلعب على قلق وتخوفات الأغلبية البيضاء، خصوصًا، مسيحيين الجنوب الأمريكي، عنصرية "ترامب" هنا هي ورقة الفوز اللي بتخدم مصالحه السياسية، خلّيني أقولّك، يا عزيزي، إن لو فرضًا مساندته للأقليات والمهاجرين كانت هتكسّبه الانتخابات، كان زمانه، يا عزيزي، تحول إلى ناشط حقوقي أسود البشرة، بوذي! تخيل، يا | Statement | Masri | 236 |
عزيزي، "ترامب" بوذي! لو كانت الأقليات، يا عزيزي، بتكسّب، كان زمانه أكبر مُساند ليهم. نرجع لـ"توني شوارتز"، كاتب "فن الصفقة"، بتاع "دونالد ترامب"، الكاتب الحقيقي للكتاب. الراجل دا قضّى مع "ترامب" أكتر من 100 ساعة في تأليف الكتاب، وصل بعدهم لقناعة واحدة، "دونالد ترامب" لا يؤمن بأي قيمة في الحياة | Statement | Khaleeji | 219 |
غير الـDeal، الصفقة. اعمل، يا عزيزي، فيه أي حاجة، بس ما تسبّلهوش الـDeal! "ترامب"، يا عزيزي، مجرد رجُل أعمال شاف فرصة وشاف Attention في المجتمع الأمريكي، اللي كان فاهم كويس أوي تركيبته المعقدة، لقى فرصة إنه يعقد صفقة ناجحة تكسّبه الانتخابات، وفي الوقت اللي كل مرة أعلن فيها الترشح في | Statement | Khaleeji | 195 |
التمانينات والتسعينات و2012، كل مرة كانت بتنتهي بانسحابه وتراجعه عن الفكرة، ودا لأن على حسب تعبير مستشار حملته "روجر ستون"، ففرص الفوز ما كانتش في صالحه، وكانت الصفقة خسرانة، أما بقى في لحظة ترشحه سنة 2016، كان فيه ملايين جاهزين مستنيين خطاب شَبَه خطابه، عدد كبير من المواطنين قادرين يهدوله | Statement | Khaleeji | 204 |
الفوز بجد، على حسب كتاب Trump Revealed، "تعرية "، فمواقف "ترامب" اللي اتبناها سنة 2016، زي إنه رفض فكرة حق الإجهاض وتأييده حمل السلاح، هي هي سياسات المرشح الجمهوري "ميت رومني" في انتخابات 2012، نفس الأفكار! المثير بقى، يا عزيزي، إن "ترامب" وقتها وصف الكلام دا بإنها سياسات حمقاء، كان | Statement | Khaleeji | 192 |
شايف، يا عزيزي، إن السياسات دي هتصعّب حياة المواطنين الغلابة، وخصوصًا المهاجرين، وإن السياسات دي هي اللي خلّت "ميت رومني" يخسر الأقليات، زي الأقلية اللاتينية والأقلية الآسيوية. إيه الورع دا؟! خلّيني أقولّك، "ترامب" لم يكن ديمُقراطي ولا جمهوري، وأقرب مرة كان هيرشح نفسه للانتخابات سنة 2000، كان هينزل على قوائم | Question | Masri | 226 |
حزب الإصلاح، ودا حزب خرمنت كدا، Mix بين الديمقراطي والجمهوري، ولمّا بيعلن السياسي "باتريك جيه. بوكانان" ترشيح نفسه عن الحزب، ساعتها، يا عزيزي، "ترامب" بيطلع يتهمه إنه عنصري وضد المهاجرين والأقليات، وإنه محاوط نفسه بعناصر من اليمين المتشدد. "يا سلام يا ! دا إيه الورع دا؟!" خلّيني أقولّك، يا عزيزي، | Question | Iraqi | 221 |
إن هذا الرجُل أصدر كتاب شهير، هيدّعي "ترامب" إن الكتاب دا بيشيد بـ"هتلر"، رمي جتت! هيفضل يكرر الكلمة دي لحد ما الناس كلها تصدّقها. إن دا الكتاب اللي بيشيد بـ"هتلر" فعلًا، المثير بقى إن الكتاب دا نفسه هيبقى محور حملة "ترامب" الانتخابية سنة 2016، ربما لأن عنوانه بيلخص كل خطاب | Statement | Iraqi | 201 |
عنوان الكتاب كان... الكتاب دا هيطلع سنة 1999، الـTitle دا بيقول إن "أمريكا" دولة، وليست إمبراطورية مسئولة عن حُكم العالم بقى ونشر أفكارها فيه، "عزيزتي ، بصي في ورقتك، حلّي، ما تغششيش حد! طموح التوسع والتدخل في شئون الدول التانية دا هو أساس مشكلتنا!" لأن البعض كان بيرى إن تحالفات | Statement | Iraqi | 192 |
"أمريكا" الدولية دي كان بيورط "أمريكا" في حروب، ودا بيعطل مصلحتها العسكرية والتجارية، وكمان، كان شايف إن أحسن حاجة للأمريكان، هي حماية حدود "أمريكا" وتقوية اقتصادها، وإن أكبر تهديد لوجود "أمريكا"، هو طموحها في إنها تكون إمبراطورية، الطموح اللي أضعف كل الإمبراطوريات على مدار التاريخ. "الله يا ! دي مشاعر | Statement | Masri | 217 |
نبيلة وحلوة، يعني هو عايز تبقى طيبة وفي حالها، ما تضايقش حد، بصراحة، يا ، أنا حاسس الأفكار دي لو كانت اتحققت، كان زمان العالم مرتاح." أهوج وطيب وعلى نياتك، وعَجول! - "إيه؟!" - عَجول. انت، يا عزيزي، نسيت السؤال اللي قُلتلك إنه بيرجع للآباء المؤسسين، واللي هيبدأ يتكرر في | Question | Masri | 202 |
أوقات مختلفة، زي مثلًا، الحرب العالمية، اللي كانت محيرة جدًا الأمريكان وقتها، إيه الصح؟ هل نهتم بحدودنا ورا "الأطلنطي"، عشان نحمي نفوذنا العالمي؟ ولّا نشمر وننزل نشتبك في الحرب؟ السؤال دا بيتطور، على حسب كلام الباحث "محمد نعيم"، لفكرتين بيجمعهم سؤال واحد، "احنا كـ إمبراطورية ولّا إمبريالية؟" الإمبراطورية هو الشكل | Question | Khaleeji | 239 |
اللي احنا شُفناه في حرب "العراق" أو "أفغانستان"، ودا شكل بيأيده الجمهوريين. بينما الديمقراطيين مع فكرة التدخل الناعم، "العالم كله محتاج يتعرّف على صورة ، واحدة واحدة، الناس هما اللي يبقوا عايزين يبقوا شبه ، الناس هما اللي يقولولنا: أرجوكم! Por Favor، احتلونا! علّمونا مبادئكم وثقافتكم! عايزين نعرف عنكم حاجات." | Statement | Iraqi | 228 |
بالتصور الإمبراطوري دا "واشنطن" ليست عاصمة "الولايات المتحدة" بس، ولكنها عاصمة عالم مترامي الأطراف، "أمريكا" هي المركز، وأي دولة بتخرج برة النظام الأمريكي دا، تعتبر دولة مارقة، أو مجموعة من التنظيمات الإرهابية بيتصنفوا كمتمردين، والجيوش والأساطيل الأمريكية لازم تبقى موجودة في كل حتة في العالم، عشان تحمي النظام المالي ا... | Statement | Khaleeji | 228 |
لكن دا، يا عزيزي، معناه اتفاقات تجارية دولية، اتفاقات بتخلّي التجارة حرة بين الدول وبعضها، ومش شرط إن "أمريكا" تكون هي اللي بتحمي راس المال، ولا البضايع والعُمّال يكونوا أمريكان. "ترامب" بقى، يا عزيزي، على الناحية التانية خالص، هيتكلم عن "أمريكا" الإمبريالية، ودا تصوُّر سبقه بعشرات السنين، وتبنته بعض القوى | Statement | Masri | 221 |
المحافظة، لكن "ترامبو" كان أول واحد يصيغه بهذا الوضوح، "واشنطن" ليست عاصمة للعالم، وإنما عاصمة لـ"أمريكا"، و"أمريكا" هي أمة لها حدود واضحة، وسكانها ليهم هوية محددة، "أمريكا" ليست مجرد مدير عالمي للنظام الرأسمالي، بيحمي الكل وبيسمح بحرّية التجارة، "أنا لا Superhero ولا جنّي مصباح ولا الست والدتك، لو هأعمل الدور | Statement | Masri | 226 |
دا، محتاج عمولتي أو فيزيتّي، مصالح وتجارتها وبضايعها وعُمّالها، ييجوا قبل أي حاجة تانية." دا برضه، يا عزيزي، مش معناه إن "أمريكا" هتبقى دولة في حالها، دا هيبقى ليها نفوذ عالمي بيقهر باقي الدول، بس بقى مش عشان الـ"ناتو" ولّا عشان "أوروبا"، ولا عشان إرساء وترسيخ مبادئ العدالة الأمريكية، وإنما، | Statement | Masri | 217 |
وركّز على دي وحُطّلي تحتها 100 خط، حماية مصالح "أمريكا" كدولة، دا تصوره عن "أمريكا" بشكل دولي، علاقتها بالعالم. أما بقى الإمبريالية اللي جوا، فمعناها عنده إن "أمريكا" أمة قومية، هويتها الأساسية هي سيادة البيض البروتستانت مش أي عِرق تاني، دا التصور اللي "ترامب" عمله من أول ما وصل للسُلطة، | Statement | Masri | 204 |
تصور كان مستخبي طول الوقت في الوعي الجمعي الأمريكي، ما بيعبرش عنه غير أقلية سياسية عمرها ما وصلت لـ"البيت الأبيض"، لحد ما جه "ترامبو" وقالها بصوت عالي. "معنى كدا يا إن ملايين الأمريكان اختاروا التصور الأمريكي الإمبريالي، مش التصور الأمريكي الإمبراطوري؟" بالظبط، يا عزيزي. بس مشكلة الفكرتين هنا إن "أمريكا" | Question | Khaleeji | 221 |
الإمبراطورية مثلًا ما عادتش قادرة تفرض تصورها بالكامل عن دوَل الخير اللي تبعها، وعن اللي بتسميهم دوَل الشر اللي ضدها، بنشوفها، يا عزيزي، وهي مش قادرة تفرض دا لا على "الصين" ولا على "روسيا" ولا على "إيران"، دا غير إن فشلت اقتصاديًا قُدّام المواطن الأمريكي أكتر من مرة، بعد حرب | Statement | Iraqi | 197 |
"العراق" وحرب "أفغانستان" وفي 2008! دعمها الكامل لـ"إسرائيل" في إبادتها لـ"غَزّة" بوّظ عليهم البيعة بتاعة حقوق الإنسان، ودعم الأقليات اللي بتواجه ديكتاتوريات شريرة، لأنها في كتير من الأحيان، Sponsor رئيسي لهذه الديكتاتوريات الشريرة، ولو الديكتاتوريات دي فشلت في شرها، هتيجي تساعدها! أما بقى، يا عزيزي، لو رُحنا لمشاكل ال... | Statement | Masri | 239 |
فأزمة فكرة "أمريكا" أولًا دي، إنها بتدوّر على "أمريكا" لم تعد موجودة، غير في خيال بعض البِيض البروتستانت الحالمين، على أرض الواقع، يا عزيزي، "أمريكا" بلد تغيرت تركيبتها السكانية للأبد، انت كان طول عمرك عندك أغلبية بيض، النهاردة، دُول بقوا 40%، على 2040، هيوصلوا لحاجة و20%. وتاني، البيض مش عارفين | Statement | Masri | 218 |
يبقوا أغلبية في "نتفليكس"! الانتقال المتطرف بين تصورين، خلّى البلد اللي حطّت أسس للنظام العالمي، تبقى هي نفسها أكبر تهديد ضده. خُد بالك، يا عزيزي، احنا لحد هنا بنتكلم من فوق، من قلب "البيت الأبيض"، خلّينا نروح للناخب الأمريكي البسيط، المواطن، اللي عايز يدفع رهن عقاري وياكل سندوتش الـHotdog، ويشكّل | Statement | Masri | 218 |
عليها بالمسطردة وينام! الراجل دا مش عايز الحل الإمبريالي والإمبراطوري، فيا ترى الشخص دا بيفكر ازاي؟ وليه هذا الشخص ممكن يختار "دونالد ترامب"؟ "ترامب"، يا عزيزي، عنده قدرة عظيمة في إنه يقدر يثير نوعين من المشاعر، بيقدر يخلّي الجمهور يحس بالسعادة والغضب في نفس الوقت، بطريقة ما فيش سياسي أمريكي | Question | Masri | 213 |
عملها قبل كدا، لا "ريجان" ولا "بوش" ولا "أوباما"! ورغم، يا عزيزي، إن الغضب دا شعور سلبي، إلا إنه بيخلّي الناس Proactive، بيخلّيهم يتحركوا، بيحفّزهم إن هما يتصرفوا بجرأة، فانت الشخص المتنرفز دا، المتعصب، اللي بيغلي، هيشتم وهيضرب، مع إن دا ممكن يبقى مضر ليه، على عكس بقى المشاعر السلبية، | Statement | Masri | 208 |
زي الحزن والقلق، تأثيرها نقدر نقول إنه كسول أكتر، دا غير إنه طبعًا بالنسبة لمؤيدينه، "ترامب" دمه خفيف، واللي في قلبه على لسانه، كلامه طالع من جوا، وجزء كبير من تصويت الأمريكان لـ"ترامب" كان جواه يأس وغضب من سياسات الحزب الديمقراطي اللي هو معروف تاريخيًا إنه نصير الطبقة العاملة البيضا | Statement | Iraqi | 207 |
لدرجة، يا عزيزي، إنه كان متهم بالاشتراكية، ارجع شوف حلقة الكساد. ولكن مع الوقت، عامة الناس بقوا شايفين الحزب بقى بيركّز بشكل أكبر على الطبقة الأغنى، الناس صاحبة التعليم العالي. ولو شُفنا الإحصائيات، هنلاقي إن تلتين البيض في انتخابات 2016، اللي ما كانش عندهم شهادات جامعية، واللي كانت أصواتهم في | Statement | Khaleeji | 205 |
العادة بتروح للحزب الديمُقراطي، بينزلوا يصوتوا لـ"دونالد ترامب". الحزب الديمقراطي بقى يركّز في خطاباته على الأقليات والهوية، ودا شيء كويس، ولكنه أحيانًا بينسى قاعدته الأساسية، هو معمول عشان يساعد البسطاء، الضعفاء، المهمشين، ويمكن كان المتوقع منه إنه يحمي العامل الأمريكي من سياسات التجارة الحرة، فبدل ما العامل الأمريكي ... | Statement | Khaleeji | 234 |
من شغله أو من مَصنَعه في "أمريكا"، لأن فيه واحد هيشتغل في "الصين" بعُشر التمن، "فأنا ليه أشغّل الأمريكان وأكلّف عمالة؟! فلأ، خلاص، اقعد في البيت، افقد وظيفتك، مش هنهتم بيك، وهنتهم بالمواطن الصيني دا اللي بيعملّي الشغل دا بعُشر الفلوس." فالطبقة دي ابتدا يبقى عندها خوف وذعر وإحساس بالظلم، | Question | Masri | 216 |
"انتم يا حزب ديمُقراطي المفروض انتم مهتمين بينا!" من سنة 1996 لحد يومنا هذا، فيه تقريبًا 30 مليون مواطن أمريكي فقدوا وظايفهم، مشاكل الطبقة العاملة تم تجاهلها لصالح قضايا زي قضايا البيئة، وفي الوقت اللي "وكالة حماية البيئة" دمرت اقتصاد زي اقتصاد الفحم، اللي كانت عايشة عليه بعض المناطق الفقيرة، | Statement | Masri | 222 |
صناعة كاملة اتدمرت من غير حماية العُمّال بتوعها ولا تعويضهم، الحزب الديمقراطي هينفصل تمامًا عن أخبار العُمّال والطبقة الريفية، واللي بيحصل في مناطق جوا "أمريكا"، المواطن هناك لا همه البيئة ولا الصوابية السياسية ولا الغزو الناعم، الراجل عايز يشتغل وياكل وينام، الولايات المتأرجحة اللي غالبًا بتحسم الانتخابات، زي "بنسلفان... | Statement | Masri | 236 |
"ميشيجان" أو "ويسكونسن"، دُول برضه ادّوا صوتهم في 2016 لـ"دونالد ترامب"، كتير من الأقليات اللي بتنتمي للحزب الديمقراطي وبتدعم "أوباما"، ما كانوش فاهمين ليه لازم يتعاطفوا مع حد زي "هيلاري كلينتون"، اللي كانت بالنسبالهم واحدة، امرأة، بيضاء، غنية، متجوزة رئيس سابق، "إيه علاقتنا بيها؟ هتحس بمشاكلنا ازاي؟! هذه المرأة لا | Question | Masri | 246 |
تمثلنا! إنما هذا الرجُل الـCute أبو شعر برتقاني اللي ينتمي لعائلة دا، أموت في أمه!" أنا عايز أقولّك، يا عزيزي، على مفاجأة، انت عارف إن 53% من السيدات البيضاوات صوّتوا لـ"دونالد ترامب" الراجل اللي معروف بتهميش النساء في أغلب المناسبات؟ مع إن، يا عزيزي، الراجل دا كان نازل قصاده واحدة | Question | Iraqi | 205 |
ست بيضا! بس برضه، ما تنساش، ما تقفش هنا، افتكر إن هذا الرجُل بيدافع عن قِيَم الأسرة، وبيوفر فرص عمل ليهم ولأجوازهم. خلّيني أقولّك كمان إن 29% من الناخبين اللي من أصل لاتيني رشحوه، ودا بالرغم من إهاناته المستمرة ليهم، والخطط بتاعة الجدار العازل اللي هيعمله مع "المكسيك". | Statement | Khaleeji | 197 |
دا بيفسره الكاتب "أوليفر سيرز" في مقاله، إن المهاجرين بتحركهم حاجة عاطفية. المهاجرين، يا عزيزي، بيحركهم خوف، الفكرة هنا، يا عزيزي، إن أنا لو مهاجر قاعد في بلد، وابتدا ييجي مهاجرين تانيين "طب ما ممكن ياخدوا مكاني، ما احنا ولاد كار واحد، فدا ممكن ينافسني! فليه ما أشوفش رئيس يحاول | Statement | Khaleeji | 210 |
يوقّف المهاجرين الجدد." وصف "ترامب" للمكسيكيين إن هما مغتصبين ومجرمين مش أهم من التشكيك في هويتهم كأمريكان، اللي لسة حاصلين على الجنسية بقى. الكاتب "جيرالدو كادافا" بيقول إن واحدة من مشاكل الديمقراطيين إن هما بيبصوا للاتينيين باعتبارهم مجموعة واحدة متجانسة، مش أفراد، مش Individuals، كل واحد عنده ميول وآراء مختلفة، | Statement | Masri | 225 |
ومتصورين إن كلهم ميالين للحزب الديمقراطي بتاعهم، لمجرد إنه بيدافع عن الأقليات، "مش انتم أقليات؟ مش حضرتك أقلية؟ احنا بندافع عن حضرتك، يبقى انت معانا." طبعًا، دا بيبان إن هو مش حقيقي، وبيحصل، يا عزيزي، عندك كدا موقف غريب، السياسات اللي انت بتعملها ضد العنصرية، أحيانًا، بتخلق عندك تصور في | Question | Masri | 223 |
الأساس عنصري، انت ضد التصنيف، فتقرر تصنف الناس اللي انت مش عايز حد يصنفهم! اللي انت لسة عامله من شوية! خلّينا نفتكر، يا عزيزي، إن كتير من المهاجرين بلادهم الأصلية وثقافتهم الأصلية بتدعم قِيَم الأسرة، فبالتالي، الخطاب المحافظ بتاع "ترامب" بيجذبهم، بيعجبهم، وخطابه الرأسمالي اللي بيعادي الاشتراكية مثلًا، بياكل مع | Statement | Iraqi | 227 |
بعض اللاتينيين، لأن بعض هؤلاء المهاجرين في دوَلهم الأصلية عانوا من مشاكل الاشتراكية أو الشيوعية أو Whatever. ورغم إن "ترامب" صوتله 8% بس من الناخبين السود، في الانتخابات بتاعة 2016، إلا إن دي، خلّيني أقولّك، أعلى نسبة حصل عليها مرشح جمهوري من وقت "جورج بوش" سنة 2000. خلّيني أقولّك إن | Statement | Khaleeji | 197 |
النسبة دي ارتفعت لـ12% في 2020، أعداد كبيرة من السود تحولوا من كونهم ديمقراطيين إلى جمهوريين. | Statement | Masri | 66 |
الشيء اللي بيفسره "دواين أكسفورد" في مقاله: إن الناخبين السود الشباب عندهم استقلالية أكبر من الأجيال اللي سبقتهم، ومش شايفين بالضرورة نفسهم مرتبطين بإرث الحقوق المدنية بتاع "مارتن لوثر كينج"، اللي كان وقتها دعمها الحزب الديمُقراطي. دا غير طبعًا إحباطه إن الحزب الديمُقراطي، واخدها كدا For Granted، "فانتم كدا كدا | Statement | Masri | 221 |
هتأيدونا، لأننا بندعم الأقليات، احنا محتاجين نشتغل على الناس اللي ما بتدعمناش أوي." هنا بقى، يا عزيزي، هيكون السؤال، هل "دونالد ترامب" هو المخلّص فعلًا؟ هل هو اللي هيحوّل كل الإحباط واليأس دُول لرخاء وسعادة وغِنَى؟ خلّيني أقولّك إن الناخبين الغاضبين، واللي دخلهم أقل من 50 ألف دولار... مش عارف | Question | Masri | 219 |
غاضبين ليه بصراحة! هؤلاء الغاضبين صوتوا بأعداد كبيرة جدًا لـ"ترامب"، ما فكروش إن سياساته اللي هو قاعد بيها عشان مثلًا يخلق فرص عمل، فكرة مثلًا، الحواجز التجارية، "نحط جمارك بقى، ومش هناخد من الدول التانية، وهنصعّب الدنيا على الدول التانية، وهنعمل حاجاتنا لنفسنا." وقرار مثلًا، زي تفكيك الرعاية الصحية بتاع | Statement | Khaleeji | 225 |
"أوباما"، وتخفيف الإجراءات البيئية، وتخفيض الضرايب على الأغنيا، هي دي نفس السياسات اللي ممكن تضر مصالحهم على المدى البعيد، انت يا حبيبي لمّا يجيلك الحاجة بـ10 مرّات تمنها، لأن الحاجة بتتعمل عندك هنا أغلى، انت مش هتعرف تشتري، مش هتعرف تعيش، مش هتلاقي تاكل! هيبقى عندك معدلات تضخم عالية! فأحيانًا، | Statement | Masri | 220 |
التجارة العالمية، زي ما ممكن من مساوئها إن انت تفقد شغلك، عدم التجارة العالمية هيخلّيك معاك شغلانة، ولكن مش عارف تكفّي احتياجاتك، كمان، ما فكروش إن "ترامب" هيعمل أكبر حالة انقسام، يمكن تكون "أمريكا" شافتها في تاريخها، "ترامب"، يا عزيزي، هو الرئيس الوحيد الأمريكي في التاريخ اللي هدد علنًا بقتل | Statement | Masri | 215 |
25 مليون شخص، لمّا أنذر بإبادة "كوريا الشمالية" بالأسلحة النووية، عنده كمان، يا عزيزي، رقم قياسي في الكذب، المصادر بتقول إن هو كان بيكدب يوميًا في وسائل الإعلام وعلى "تويتر" بمعدل 8 مرات في اليوم، دا، يا عزيزي، لو "بينوكيو"، كان زمانه عمل Rest في نُص مناخيره! كان بقى فيه | Statement | Masri | 189 |
أستاذ "فؤاد" أنا مش عارف أقولك إيه. أنا بقالي أكتر من 20 سنة طبيب، ودي... من الحالات النادرة جدًا. قول يا دكتور على طول، أنا جاهز لأي حاجة. اللي ربنا رايده -أكيد هيكون خير. -أستاذ "فؤاد"! خلّيني أقولك إن أنت عندك مرض جيني -نادر جدًا. -لا حول ولا قوة إلا | Statement | Masri | 201 |
بالله! والمرض ده للأسف قاتل. | Statement | Masri | 23 |
طب... أنا قدامي قد إيه يا دكتور!؟ يؤسفني أقولك يا أستاذ "فؤاد" إن أنت قدامك | Question | Masri | 62 |
من 40 لـ50 سنة. نصيحة مني ليك وأنا زي أخوك يعني، قضّي اليومين اللي فاضلين لك دول وسط أحبابك. اعمل اللي نفسك فيه. متحرمش نفسك من حاجة. بس ثانية واحدة يا دكتور! حضرتك بتقول إن أنا هعيش إن شاء الله لـ75 سنة أو 80 سنة. مهو ده العمر الطبيعي بتاع | Statement | Masri | 195 |
الإنسان. الأعمار بيد الله. العمر مش بطوله! العمر بأنت قضّيته إزاي. اوهب حياتك للخير. قرب من ربنا. | Statement | Masri | 78 |
-ألعب مع ولادك... -أيوة حضرتك بتتكلم كدة ليه؟ هو ده كدة مرض قاتل؟ بصلها من زاوية تانية، يمكن يكون ربنا إداك الوقت القليل ده | Question | Masri | 102 |
عشان تغيّر من طريقة حياتك، عشان تبقى إنسان أحسن، أفضل. قليل إيه! ده أكتر من اللي أنا عايز أعيشه أصلًا. هو أنت والدك مات وهو عنده كام سنة؟ يعني على سن الـ75 سنة مثلًا. اه، دي غالبًا حاجة وراثية. -أسف ليك جدًا. -هو إيه اللي حاجة وراثية! أبويا مات موتة | Question | Masri | 207 |
عادية جدًا. الراجل كان عارف إنه هيموت قبلها بشهر. كتب وصيته وأتشاهد، وكان عارف إن ملك الموت جاي. أنت ليه بتتكلم كأنها مأساة! أنا متفهم جدًا حالة الصدمة اللي أنت فيها. ومتفهم إن أنت هتقعد شوية في حالة إنكار. | Statement | Masri | 168 |
أنا مش مصدوم نهائي. أنا مش عارف أنت ليه متضايق أصلًا! وأنا مش عارف أنت ليه متعصب. أنت لازم تبعد عن العصبية. على الأقل الـ40 سنة الجايين. | Statement | Masri | 113 |
أبعد عن العصبية 40 سنة إزاي؟ أنت كدة بتعصبني أكتر. شوف أنا بقالي 20 سنة شغال في المجال ده دايمًا أثناء ما بقول للناس الخبر ده، مبقدرش أتماسك. طيب يا دكتور أنا هستأذن أنا. أنت ضيعتلي وقتي بما فيه الكفاية، وأنت عارف أنا فاضلي 40 سنة بس. فا مع السلامة! | Question | Khaleeji | 198 |
متقللش وقتك أكتر من كده. أعزائي المشاهدين، السلام عليكم ورحمه الله وبركاته، أهلًا بكم في حلقة جديدة، من برنامج الدحّيح. في نوفمبر 2010، أتولدت "ميلا ماكوفيتش" في ولاية كولورادو الأمريكية. "ميلا" دي يا عزيزي كانت طفلة نشيطة جدًا. لدرجة يا عزيزي إن أول مرة تجرب فيها التزلج على الجليد | Statement | Masri | 224 |
كان عندها سنتين. لما وصلت 3 سنين، كان واضح إنها بتحب تمشي لوحدها. حتى لو كانت مسافات طويلة، من غير لا أمها ولا أبوها يشيلوها. بعد عيد ميلادها الثالث، هتبدأ تتعلم تسلق الجبال. دي يا عزيزي مشروع أكرم توفيق مش طفلة! أمها "جوليا فيتاريلو" بتأكد إن كل ده مش مجرد | Statement | Masri | 207 |
كلام بتقوله للتفاخر. زي أي أم، وإبني شاطر وإبني ميغلطش وإبني ميشتمش. مكنتش يعني بتحتفل بأقل إنجاز طفلها بيعمله. ولكن البنت على حسب كلام أمها، كانت فعلًا نشيطة. وفعلًا سابقة عمرها. ولكن بالتدريج بدأت تلاحظ "جوليا" حاجات غريبة. على سن الـ4 سنين، "ميلا" مشيتها بدأت تتغير. وبدأت تمشي رجلها مايلة | Statement | Masri | 249 |
لجوة. هتتشخص وقتها بمشكلة بسيطة في عظم القصبة. الدكتور هيطمن "جوليا" إن دي يا حجة مشكلة شائعة وخصوصًا للأطفال في سن بنتك. ولكن، "جوليا" الأم كانت شايفة إن في حاجة غلط. بالتدريج، "ميلا" بدأت تقع كل شوية. وبعد ما كانت منطلقة في كلامها، بدأت تتكلم ببطئ. بدأت تتكلم بشكل متقطع. | Statement | Masri | 229 |
كمان سلوكها بدأ يبان عليه تغييرات. وفي سن الـ5 سنين، بدأ الدكاترة يستخدموا لما يتكلموا عنها كلمة "تأخر" لأول مرة. بيستخدموها في كلامهم عن نمو البنت وتطورها. ومرة تانية، "جوليا" كانت شايفة إن في حاجة غلط والدكاترة كانوا شايفين إنها بتبالغ. وبعد أكتر يا عزيزي من 100 زيارة للدكاترة، استغرب | Statement | Masri | 229 |
معظمهم إن البنت كانت فعلًا سابقه سنها قبل كدة. وهتبدأ التشخيصات كلها تروح لتفسير واحد. "ميلا" عندها مرض نادر. ده يا عزيزي مصطلح بيوصف الأمراض اللي مبتجيش لناس كتير. المرض النادر على حسب تعريف منظمة الصحة العالمية، هو مرض بيُصيب أقل من 65 واحد من كل 100 ألف شخص. يعني | Statement | Masri | 209 |
تقريبًا 1 من كل 1500. المهم إن "جوليا" هتبدأ تسجل كل عَرَض جديد بيظهر على بنتها. على أمل إن ده يسهل الوصول إلى تشخيص مناسب. والأعراض كانت صعبة. مشاكل في الذاكرة، مشاكل في الأعصاب، نوبات صرع. وفي ديسمبر 2016، "ميلا" فقدت بصرها. ولكن على قدر سرعة وقسوة هذه الأعراض، إلا | Statement | Masri | 211 |
أن الدكاترة أخيرًا قدروا يوصلوا لتشخيص. "ميلا" كانت مصابة بمرض اسمه "باتن"، Batten disease. وده يا عزيزي مرض جيني شديد الندرة. بيُصيب من 2 لـ4 أطفال من كل 100 ألف طفل في أمريكا. وأضراره بتزيد بالتدريج. "جوليا" رغم صعوبة المرض هتقول أنا حسيت بالراحة أخيرًا، لإننا وصلنا لتشخيص بعد أكتر | Statement | Iraqi | 224 |
من 3 سنين. 3 سنين من اتهام الدكاترة ليا بإني ببالغ أو إني مجنونة! مرض "باتن" بيسبب مشكلة في جزء من الخلية اسمه الـ"Lysosome". يا عزيزي بلغة الشارع عربيات الزبالة اللي بتخلص الخلية من الفضلات الجزيئية. ولو عطلت فا ده معناه تراكم الفضلات دي، وموت الخلايا زي خلايا المخ وصولًا | Question | Masri | 208 |
لحد الوفاة. احنا هنا يا عزيزي بنتكلم عن مرض مميت ملوش أي علاج. ولكن "جوليا" قاومت. "ميلا" بنتها كانت محتاجة فحوصات مكلفة جدًا لتحديد الطفرات اللي سببت المرض. مش بس عشان تتعالج، ولكن لشخص تاني مهم. أخو "ميلا"، "أزلان" اللي احتمال يكون عنده هو كمان نفس المرض. صحيح إن عمره | Statement | Masri | 217 |
وقتها كان 6 سنين، ومظهرش عليه أي أعراض لكن "ميلا" بردو عدى عليها سنين من غير ظهور أي أعراض. "طب يا أبو حميد ما يعملوا الفحوصات مادام الموضوع بالخطورة دي." الفحوصات اللي أنت بتقول عليها بقلب جامد دي في حالتنا كانت محتاجة فحص كامل للجينوم. يعني كل جينات "ميلا". وقتها، | Statement | Masri | 213 |
معامل قليلة في العالم كله اللي كانت تقدر تعمل الكلام ده. غير إن دي فحوصات مكلفة جدًا جدًا. وبتاخد وقت مش قليل، وحالة البنت كانت بتتدهور كل يوم ورا التاني. "جوليا" كانت عارفة إن أهم سلاح في أيديها هو حدوتة بنتها. وإن مرض نادر زي ده هيكسب تعاطف أكتر بكتير | Statement | Masri | 193 |
لو أرتبط بصورة شخص بعينه، خصوصًا لو شخص في سن "ميلا" بكل المعاناة اللي هي عيشاها دي. وقتها يا عزيزي الأم أسست منظمة خيرية اسمها "Mila's Miracle Foundation". هدف هذه الـFoundation جمع 4 مليون دولار للتوعية بمرض "باتن" وكمان للأبحاث العلمية والعلاج. وفي يناير 2017، تليفون "جوليا" رن. المتصل كان | Statement | Masri | 212 |
الدكتور "تيموثي يو" اللي تصادف إنه كان بيشارك في فحص جينوم المصابين بالتوحد وقتها. وقرأ عن حالة "ميلا" على "الفيسبوك"، وقرر إن هو هيساعدها. دكتور "تيموثي يو" كان مهتم إنسانيًا بقصة البنت. وكمان كان عنده إهتمام علمي. كان عايز يجرب التقنية اللي أشتغل عليها لسنين. ويحاول إنه يوصل للطفرة اللي | Statement | Masri | 232 |
بيدوروا عليها. مهمة "يو" يا عزيزي كانت البحث عن إبرة في كومة قش. من غير مبالغة! بعد أيام، اتصل دكتور "تيموثي يو" بـ"جوليا" وبلغها خبرين. الخبر الأول إن الحمدلله اكتشفوا الطفرة اللي بيدوروا عليها عند بنتها. والخبر التاني إن أخوها مورثش الطفرة دي. "الله! طب فين يا أبو حميد الخبر | Statement | Masri | 219 |
الوحش؟" شوف يا عزيزي أنت السينما لحست مخك. مش دائمًا خبرين، يبقى خبر حلو وخبر وحش. "تيموثي" كمان اكتشف شيء استثنائي في طفرة "ميلا". يعني تقريبًا يا عزيزي إن الكتالوج هو اللي فيه المشكلة. مش إن حد قطع الصفحة أو حرقها. دكتور "تيموثي" قرر إنه مش هيقف هنا. هيكمل بحثه | Question | Masri | 215 |
يمكن يوصل لعلاج. رغم إن دي كانت أول مرة هو وفريقه يحاولوا يبتكروا دواء. دواء هيكون هو الأول من نوعه. يستهدف طفرة واحدة صغيرة في مريضة واحدة. المشكلة يا عزيزي إن الوقت مكنش في صالحهم. وبينما "تيموثي" كان بيحاول يوصل للدواء وياخد موافقات استثنائية من الـFDA. تثبت إنه علاج آمن، | Statement | Masri | 211 |
ويقدروا ينتجوه بسرعه كافية. حالة "ميلا" على الناحية التانية كانت عمالة تتدهور أكتر وأكتر. "ميلا" فقدت القدرة على الكلام. وفقدت القدرة على تناول الأكل الصلب. لكن في يناير 2018، بيوصل الخبر السعيد. الـFDA يا خلق وافقت على الدواء الجديد! ودكتور "تيموثي" لقى شركة تقدر تنتج الدواء. قبلت إن هي تنتجه، | Statement | Masri | 221 |
بس بكمية محدودة جدًا. من 20 إلى 30 جرام. عشان يقدر يقلل التكلفة قدر الإمكان. وأخيرًا، اتحقنت "ميلا" بالدواء لأول مرة. "الله عليك يا أبو حميد، دي شكلها حلقة مبهجة شوقتني!" "قولي الدواء نجح ولا لا؟" الحقيقة يا عزيزي أن اليوم الاول بعد الحقن لم يحدث أي شيء ملحوظ. ولكن، | Question | Khaleeji | 212 |
ده لوحده كان كفاية إنه يطمن الدكاترة. إن هذا الدواء، على الأقل، ملوش آثار جانبية فورية. "أبو حميد أنا مستعجل، احنا هنفضل نقيّم الحالة يوم بيوم!" "عمرو شريف بيقيّم مشويات دلوقتي وزمان الفيديو برد." "هموت وأعرف إيه أحسن مشويات في مصر." خلاص يا عزيزي خلينا ننط 6 شهور. "ميلا" يا | Statement | Khaleeji | 217 |
Subsets and Splits
No community queries yet
The top public SQL queries from the community will appear here once available.